
LIETUVOS RESPUBLIKOS
VALSTYBĖS IR TARNYBOS PASLAPČIŲ ĮSTATYMO NR. VIII-1443 4 IR 7 STRAIPSNIŲ PAKEITIMO
ĮSTATYMAS

2018 m. sausio 12 d. Nr. XIII-1013 

1 straipsnis. 4 straipsnio pakeitimas
Pakeisti 4 straipsnio 5 dalį ir ją išdėstyti taip:
„5. Perduodant įslaptintą informaciją nacionaliniam saugumui užtikrinti svarbioms įmonėms, kurioms reikia susipažinti su įslaptinta informacija, tokią informaciją naudoti ar sukurti, mutatis mutandis taikomi šio įstatymo septintojo skirsnio reikalavimai.“

2 straipsnis. 7 straipsnio pakeitimas
Pakeisti 7 straipsnio 2 dalies 22 punktą ir jį išdėstyti taip:
„22) informacija apie Lietuvos Respublikos nacionaliniam saugumui užtikrinti svarbių objektų apsaugos įstatyme nurodytų nacionaliniam saugumui užtikrinti svarbių įmonių akcijų privatizavimo sandorių sudarymą, jeigu tokios informacijos atskleidimas padarytų žalą valstybės ekonominiams ir politiniams interesams;“.

3 straipsnis. Įstatymo įsigaliojimas 
Šis įstatymas įsigalioja 2018 m. kovo 1 d.

Skelbiu šį Lietuvos Respublikos Seimo priimtą įstatymą.

